, _ 392 — 



neslre de la dicte chambre (que deux ou trois jours auparavant 

 plusieurs hommes avoyent essayé d'ouvrir, ce qu'ilz n'avoient 

 peu) et comme elle faisoyt bruict en courant, la dicte femme 

 s'esveilla qui luy demanda qu'elle faisoyt et qu'elle se vinst cou- 

 cher pensant que ce feust la porte qu'elle ouvrit. Elle luy respondit 

 qu'elle dormist hardiment et qu'il falloyt qu'elle allast parler à 

 ceulx qui l'apelloyent, et disant ce propos se jecta du hault en 

 bas en la rue hors du dict palais , où elle se meist toute en pièce 

 parce qu'il y a de haulteur plus de vingt toises , et mourut en cette 

 sorte sans pouvoir estre secourue. La Royne avoyt le lundy une 

 robbe de satin jaulne doré chamarée de large passement d'argent 

 découpé et doublé de toille d'argent, la cotte de toyle d'or playne, 

 et coyfée à l'ytalianne. Elle passa le temps après disner à jouer 

 aux martres , puis à piler des roses et à acoustrer des escorces de 

 cytronSi pour confire. Don Henricques, frère du vice roy de Na- 

 ples, venant ditallye, lui vint baiser la main, et après, l'ambas- 

 sadeur de l'empereur print congé d'elle pour s'en retourner. Elle 

 et madame la princesse furent ensemble aux vespres aux Gorde- 

 liers, où elles vysitèrent ce qui y estoyt de beau, et après, s'al- 

 lèrent pourmener en coche hors la ville jusques au souper, depuis 

 lequel la Royne passa le temps à jouer et à deviser. Le mardy elle 

 avoyt une robbe à la françoyse de tafetas turquin avec six passe- 

 menz d'or alentour, la cotte de satin viollet faite en broderye d'or 

 et d'argent, et coyfée comme de coustume. Après disner Clermont 

 et Noyant prindrent congé d'elle, puis joua longuement aux mar- 

 tres , à acoustrer son cabinet et à faii-e de la conserve , et ung peu 

 devant souper alla veoyr madame la Princesse. Le mercredi Sa Ma- 

 jesté estoyt vestue d'une robbe de loille d'or damassée d'argent, la 

 cotte et manches de toille d'argent frizée dor, et coyfée à l'italianne 

 d'une coyfe dor et d'argent à brodeures desmeraudes. Elle ne feit 

 aultre chose ce jour là que ce quelle avoyt faict l'aultre aupara- 

 vant. Madame la princesse la vint trouver pour aller ouyr vespres 

 en ung couvent de femmes appelle Saint-Pol, où les religieuses 

 leur fyrent une fort belle collation, qui fut accompaignée d'une 

 commedye en espaignol jouée par les dites religieuses. Après sou- 

 per la Royne ne feit aultre chose que devyser avecques la prin- 

 cesse d'Evoly, qui l'estoyt venue veoir. Le jeudy elle avoyt une 

 robbe de toille d'or et d'argent damassée avecques une cotte de 

 toille d'or et d'argent frizé, les manches de mesmes, coyfée de 



